**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom v znení neskorších predpisov

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 21 /0 |
| Počet vyhodnotených pripomienok | 21 |
|  |  |
| Počet akceptovaných pripomienok, z toho zásadných | 19 /0 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 2 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Ministerstvo dopravy a výstavby Slovenskej republiky | 1 (1o,0z) | 0 (0o,0z) |  |  |
| 2. | Ministerstvo financií Slovenskej republiky | 1 (1o,0z) | 0 (0o,0z) |  |  |
| 3. | Ministerstvo pôdohospodárstva a rozvoja vidieka Slovenskej republiky | 3 (3o,0z) | 0 (0o,0z) |  |  |
| 4. | Ministerstvo spravodlivosti Slovenskej republiky | 3 (3o,0z) | 0 (0o,0z) |  |  |
| 5. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 6. | Národná banka Slovenska | 1 (1o,0z) | 0 (0o,0z) |  |  |
| 7. | Odbor aproximácie práva sekcie vládnej legislatívy Úradu vlády SR | 10 (10o,0z) | 0 (0o,0z) |  |  |
| 8. | Úrad pre normalizáciu, metrológiu a skúšobníctvo Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 1 (1o,0z) | 0 (0o,0z) |  |  |
| 9. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 10. | Štatistický úrad Slovenskej republiky | 0 (0o,0z) | 0 (0o,0z) | x |  |
| 11. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 12. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 13. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 14. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 15. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 16. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 17. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 18. | Národný bezpečnostný úrad | 0 (0o,0z) | 0 (0o,0z) | x |  |
| 19. | Ministerstvo vnútra Slovenskej republiky | 0 (0o,0z) | 0 (0o,0z) | x |  |
| 20. | Asociácia zamestnávatelských zväzov a združení Slovenskej republiky | 0 (0o,0z) | 0 (0o,0z) | x |  |
| 21. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 22. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 23. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 24. | Ministerstvo zdravotníctva Slovenskej republiky | 0 (0o,0z) | 0 (0o,0z) |  | x |
| 25. | Úrad vlády Slovenskej republiky | 0 (0o,0z) | 0 (0o,0z) |  | x |
| 26. | Úrad pre verejné obstarávanie | 0 (0o,0z) | 0 (0o,0z) |  | x |
| 27. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) |  | x |
| 28. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 29. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 30. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 31. | Najvyšší súd Slovenskej republiky | 0 (0o,0z) | 0 (0o,0z) |  | x |
| 32. | Národná rada Slovenskej republiky | 0 (0o,0z) | 0 (0o,0z) |  | x |
| 33. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 34. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 35. | Združenie miest a obcí Slovenska | 0 (0o,0z) | 0 (0o,0z) |  | x |
| 36. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 37. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 38. | Republiková únia zamestnávateľov | 0 (0o,0z) | 0 (0o,0z) |  | x |
| 39. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 40. | Konferencia biskupov Slovenska | 0 (0o,0z) | 0 (0o,0z) |  | x |
| 41. | Asociácia priemyselných zväzov | 0 (0o,0z) | 0 (0o,0z) |  | x |
|  | Spolu | 21 (21o,0z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MDaVSR** | 1.) V Prílohe č. 1a v tabuľke Akčné hodnoty hlukových indikátorov vo vonkajšom prostredí Ldvn a Lnoc, v časti vonkajšie prostredie pre železničné dráhy, v časti Ldvn navrhujeme prípustnú hodnotu zvýšiť zo „65“ na „70“ a v časti Lnoc navrhujeme prípustnú hodnotu zvýšiť z „55“ na „65“. 2.) V Prílohe č. 1a v tabuľke Akčné hodnoty hlukových indikátorov vo vonkajšom prostredí Ldvn a Lnoc, v časti zdroje hluku pre pozemné komunikácie odporúčame hodnoty upraviť tak, ako je uvedené v návrhu Prílohy č. 1aa. Odôvodnenie: Akčné hodnoty hlukových indikátorov podľa platného znenia nariadenia vlády SR č. 43/2005 Z. z. sú nižšie v porovnaní s hodnotami, ktoré sú ustanovené Smernicou 2002/49/EC Európskeho parlamentu a Rady, ktorá sa týka posudzovania a riadenia enviromentálneho hluku. Na základe skúsenosti zo spracovania Strategických hlukových máp a akčných plánov pre stav v roku 2006, 2011 a 2016 a s ohľadom na prípustné hodnoty určujúcich veličín pre popis tzv. „starej hlukovej záťaže“ z pôsobenia dopravy v legislatíve zaoberajúcej sa objektivizáciou a hodnotením hluku vo vonkajšom prostredí z pohľadu ochrany a podpory verejného zdravia (Vyhláška Ministerstva zdravotníctva SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí), sú v súčasnosti platné akčné hodnoty hlukových indikátorov nízke. | O | N | Z hľadiska zachovania ochrany verejného zdravia pred škodlivými účinkami environmentálneho hluku v životnom prostredí nepripúšťame zvýšenie akčných hodnôt hlukových indikátorov. |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v názve návrhu nariadenia slová „NARIADENIA VLÁDY SLOVENSKEJ REPUBLIKY“ nahradiť slovami „NARIADENIE VLÁDY Slovenskej republiky“ v súlade s bodom 18 prílohy LPV a vypustiť slová „mení a“ ako nadbytočné, v čl. I úvodnej vete slová „nariadenia vlády č. 150/2018 Z. z.“ nahradiť slovami „nariadenia vlády Slovenskej republiky č. 150/2018 Z. z.“ a vypustiť slová „mení a“ ako nadbytočné, v čl. I bode 2 úvodnej vete slová „č. 1“ nahradiť slovami „č. 1a“, v bode 2 prílohe č. 1aa za označením bodov 2.1. až 2.3., 3.1., 3.2., 3.2.1. až 3.2.3. a 3.3. vypustiť bodku, v bode 3.2.1 za slovo „železničnej“ vložiť slovo „dopravy“, v bode 3.2.2. slovo „nasledujúceho“ nahradiť slovom „tohto“, skratku „napr.“ uviesť v plnom znení, v bodoch 3.2.3. a 3.3. vypustiť slovo „potom“ a dvojbodku ako nadbytočné, v bode 3.3. za slovo „cestnej“ vložiť slovo „dopravy“ a za slovo „železničnej“ vložiť slovo „dopravy“, v bode 4. tretej a štvrtej odrážke za slovo „smernice“ vložiť slová „Európskeho parlamentu a Rady“ a za slová „kap. 15/zv. 7“ vložiť bodkočiarku a slová „Ú. v. ES L 189, 18. 7. 2002“]. | O | A | Text upravený. |
| **MPRVSR** | **názvu vlastného materiálu** Názov právneho predpisu odporúčame zosúladiť s bodom 18 prílohy č. 1 Legislatívnych pravidiel vlády SR tj. slová „NARIADENIA VLÁDY" nahradiť slovami „NARIADENIE VLÁDY" Legislatívno-technická pripomienka | O | A |  |
| **MPRVSR** | **čl. I**  V časti Metódy posudzovania škodlivých účinkov bode 4 odporúčame zosúladiť citáciu smernice s bodom 62.5 prílohy č. 1 Legislatívnych pravidiel vlády SR tj. za slová „kap.15/zv. 7" vložiť slová „Ú. v. ES L 189, 18. 7. 2002". Legislatívno- technická pripomienka | O | A |  |
| **MPRVSR** | **čl. I** V úvodnej vete odporúčame za slová „a nariadenia vlády" doplniť slová „Slovenskej republiky" Legislatívno-technická pripomienka | O | A |  |
| **MSSR** | **K čl. I**  Z dôvodu dosiahnutia súladu s Legislatívnymi pravidlami vlády Slovenskej republiky odporúčame predkladateľovi v úvodnej vete za slovami „a nariadenia vlády” vložiť slová „Slovenskej republiky”. | O | A | Text upravený. |
| **MSSR** | **K Predkladacej správe** Z dôvodu precizovania textu odporúčame predkladateľovi nahradiť slová (v treťom odseku) „nebola súčasťou legislatívy“ slovami „nebola súčasťou právneho poriadku“; pojem „legislatíva“ vyjadruje zákonodarnú činnosť, zatiaľ čo „právny poriadok“ je súbor právnych noriem platných v spoločnosti, čo mal zrejme predkladateľ na mysli. Táto pripomienka sa primerane vzťahuje aj na Dôvodovú správu – všeobecnú časť. | O | A | Text upravený. |
| **MSSR** | **K Doložke vybraných vplyvov** Z dôvodu precizovania textu odporúčame predkladateľovi prehodnotiť, či navrhovaná právna úprava nebude mať pozitívny vplyv na životné prostredie, a to najmä s ohľadom na text uvedený v Predkladacej správe a v Dôvodovej správe – všeobecnej časti, kde sa uvádza: „Vzťahy medzi dávkou a účinkom vychádzajú z daných usmernení, pričom sú prispôsobené technickému a vedeckému pokroku v oblasti environmentálneho hluku, čím sa predpokladá zlepšenie presnosti posudzovania škodlivých účinkov environmentálneho hluku z cestnej, železničnej a leteckej dopravy na zdravie obyvateľov“. Súčasne sa v Dôvodovej správe – osobitnej časti uvádza, že „výsledky posudzovania škodlivých účinkov hluku na obyvateľov sú podkladom pre povinné subjekty pri zhotovovaní strategických hlukových máp a akčných plánov ochrany pred hlukom“. Zdá sa, že z uvedeného vyplýva, že v konečnom dôsledku pôjde o pozitívny vplyv na životné prostredie, čo ale nie je nijako zohľadnené v Doložke vybraných vplyvov. | O | N | Neakceptovaná. Navrhovaná právna úprava nemení limitné hodnoty hluku v životnom prostredí, čím by bol zabezpečený pozitívny vplyv na životné prostredie. Preberanou smernicou sa len menia metódy posudzovania škodlivého účinku na obyvateľov, a teda sa predpokladá pozitívny vplyv na verejné zdravie, ktorý sa v Doložke vybraných vplyvov neposudzuje. |
| **MŠVVaŠSR** | **Čl. I úvodná veta** Odporúčame za slová "nariadenia vlády" doplniť slová "Slovenskej republiky" a vypustiť slovo "mení", keďže predložený návrh nariadenia vlády Slovenskej republiky nemení text novelizovaného nariadenia vlády Slovenskej republiky, ale iba ho dopĺňa. | O | A | Text upravený. |
| **NBS** | Z legislatívno-technického hľadiska odporúčame v čl. I návrhu za slovami „a nariadenia vlády” vložiť slová „Slovenskej republiky”. | O | A | Text upravený. |
| **OAPSVLÚVSR** | **K tabuľke zhody a k transpozícii smernice (EÚ) 2020.367:** 1. Žiadame predkladateľa uviesť záhlavie tabuľky zhody do súladu s prílohou č. 3 k Legislatívnym pravidlám vlády Slovenskej republiky v platnom znení. | O | A | Text upravený. |
| **OAPSVLÚVSR** | **K doložke zlučiteľnosti:** 1. V bode 1 doložky zlučiteľnosti, žiadame v súlade s prílohou č. 2 k Legislatívnym pravidlám vlády Slovenskej republiky v platnom znení vyplniť predkladateľa návrhu nariadenia. | O | A | Text upravený. |
| **OAPSVLÚVSR** | **K doložke zlučiteľnosti:** 2. V bode 2 doložky zlučiteľnosti, žiadame v súlade s prílohou č. 2 k Legislatívnym pravidlám vlády Slovenskej republiky v platnom znení vyplniť názov návrhu právneho predpisu. | O | A |  |
| **OAPSVLÚVSR** | **K tabuľke zhody a k transpozícii smernice (EÚ) 2020.367:** 2. K preukazovaniu transpozície čl. 2 ods. 1 veta 3 smernice (EÚ) 2020/367 prostredníctvom prílohy č. 2 k nariadeniu č. 43/2005 Z. z. : v stĺpci 4 tabuľky zhody je uvedené nariadenie č. 43/2005 Z. z. v znení neskorších predpisov, pričom nové upravené znenie „Zoznamu preberaných právne záväzných aktov Európskej únie“, ktorým je transponovaný čl. 2 ods. 1 veta 3 smernice (EÚ) 2020/367, je upravené v návrhu novely a nie v platnom znení nariadenia č. 43/2005 Z. z.. Stĺpec 4 tabuľky zhody žiadame adekvátne vyplniť - v súlade s prílohou č. 3 k Legislatívnym pravidlám vlády Slovenskej republiky v platnom znení. | O | A | Text upravený. |
| **OAPSVLÚVSR** | **K doložke zlučiteľnosti:** 3. Bod 3 doložky zlučiteľnosti, žiadame upraviť v súlade s prílohou č. 2 k Legislatívnym pravidlám vlády Slovenskej republiky v platnom znení - do bodu 3 písm. a) uviesť relevantné ustanovenia primárneho práva Európskej únie, do bodu 3 písm. b) právne akty sekundárneho práva Európskej únie a do bodu 3 písm. c) judikatúru Súdneho dvora Európskej únie. | O | A |  |
| **OAPSVLÚVSR** | **K tabuľke zhody a k transpozícii smernice (EÚ) 2020.367:** 3. K preukazovaniu transpozície prílohy k smernici (EÚ) 2020/367 prostredníctvom prílohy č. 2 bod 1 a prílohy č. 1aa k nariadeniu č. 43/2005 Z. z.: v stĺpci 4 tabuľky zhody je uvedené nariadenie č. 43/2005 Z. z. v znení neskorších predpisov, pričom nová Príloha č. 1aa ako aj odkaz na ňu v prílohe č. 1 bode 2 upravuje návrh novely nariadenia a nie nariadenie č. 43/2005 Z. z. samotné. Stĺpec 4 tabuľky zhody žiadame adekvátne vyplniť - v súlade s prílohou č. 3 k Legislatívnym pravidlám vlády Slovenskej republiky v platnom znení. | O | A | Text upravený. |
| **OAPSVLÚVSR** | **K doložke zlučiteľnosti:** 4. V bode 3 písm. b) žiadame doplniť smernicu Komisie (EÚ) 2020/367 zo 4. marca 2020, ktorou sa mení príloha III k smernici Európskeho parlamentu a Rady 2002/49/ES, pokiaľ ide o stanovenie metód posudzovania škodlivých účinkov environmentálneho hluku (Ú. v. EÚ L 67, 5.3.2020), vzhľadom na to , že upravuje problematiku návrhu nariadenia. | O | A | Text upravený. |
| **OAPSVLÚVSR** | **K doložke zlučiteľnosti:** 5. V bode 4 písm. b) žiadame doplniť informáciu o prebiehajúcom konaní o porušení zmlúv č. 2016/2033. Zároveň bola v súvislosti s tým istým porušením proti Slovenskej republike 17. decembra 2020 podaná žaloba na Súdny dvor Európskej únie. | O | A | Text upravený. |
| **OAPSVLÚVSR** | **K návrhu nariadenia:** K čl. I bod 2 návrhu nariadenia – v návrhu nariadenia sa za prílohu č. 1 sa vkladá príloha č. 1aa. Upozorňujeme, že v momentálne platnom znení nariadenia č. 43/2005 Z. z., za prílohou č. 1 nasleduje príloha č. 1a. Žiadame navrhovateľa, aby prehodnotil, či je zámerom predloženej novely, aby poradie príloh bolo nasledovné: príloha č. 1, príloha č. 1aa a za ňou potom nasledovala príloha č. 1a. | O | A | Akceptovaná. Poradie príloh vo vlastnom materiáli upravené. |
| **OAPSVLÚVSR** | **K predkladacej a dôvodovej správe:** Žiadame predkladateľa, aby pri citáciách právne záväzných aktov Európskej únie (tak pri úplnej ako aj skrátenej citácii) postupoval v súlade s bodmi 62.5 až 62.13 prílohy č. 1 k Legislatívnym pravidlám vlády Slovenskej republiky v platnom znení. | O | A | Text upravený. |
| **ÚNMSSR ÚVSR** | **k poznámke pod čiarou k odkazu 3** Navrhujeme ju upraviť takto: „STN ISO 1996-2 Akustika. Opis, meranie a posudzovanie hluku vo vonkajšom prostredí. Časť 2: Určovanie hladín akustického tlaku (01 1621).“ Odôvodnenie: Dosiahnutie súladu s platnou sústavou slovenských technických noriem nakoľko „STN ISO 1996-2 Akustika. Popis a meranie hluku prostredia. Časť 2: Získavanie údajov súvisiacich s využitím územia,“ bola zrušená. | O | A | Poznámka po čiarou upravená. |